Fire mænd dømt skyldige Seks nævninger og tre juridiske dommere afgør onsdag, hvilken straf fire mænd i alderen 21 til 33 år skal have, efter at de tirsdag i forskelligt omfang blev fundet skyldige i sagen om dødsvold mod den 21-årige William Lenon Davis fra Århus. Han blev efter en bytur en tidlig morgen for præcis halvandet år siden gennembanket, sparket og til sidst stukket til døde i Jomfru Ane Gade i Aalborg. Domsudmåling onsdag Retten frikendte i dag den ene af de fem mænd. En mand blev fundet skyldig i grov vold og forsøg på vold. To af mændene er fundet skyldige i grov vold og medvirken til vold med døden til følge. Den sidste mand er fundet skyldig i medvirken til vold med døden til følge. To af de tiltalte er endvidere blevet begæret udvist af Danmark til henholdsvis Pakistan og Libanon. Ni års fængsel Manden, som førte kniven, mener anklageren mindst skal idømmes ni års fængsel. Ligeledes skal de to, der er fundet skyldig i dødsvold, idømmes mindst otte års fængsel, og den sidste mand står til seks måneders fængsel. /ritzau/
Fire af fem tiltalte er fundet skyldige i dødsvold i Jomfru Ane Gade i Aalborg, hvor 21-årig mand blev slået, sparket og stukket til døde. Der falder endelig dom i sagen på onsdag.